Pre nás v Alice & Alice život nie je vždy taký, ako sa na prvý pohľad zdá. Zbožňujeme všetko, čo je iné a neobyčajné. Veríme v silu snov a fantázie. Chceme, aby svet okolo nás bol lepším a krajším miestom. Veríme, že deti sú tým najlepším, čo na svete máme. Sme tiež presvedčení, že ich vzdelávaním v otázkach štýlu a vkusu už teraz, v detskom veku, obohacujeme ich životy a životy nás všetkých, aj do budúcnosti.
A to je jeden z dôvodov, prečo sme sa rozhodli založiť Alice & Alice – jedinečné online miesto, kde sa stretáva najtrendovejšia detská móda s najkvalitnejšími výrobkami a top službami. Chceme pritom byť viac než len ďalší detský "online concept store" - chceme byť miestom skutočnej inšpirácie.
Móda pre nás nie je iba o najnovších trendoch. Je tiež o pocitoch a emóciách, o ktoré sa chceme podeliť. Veríme, že šaty sú odrazom človeka alebo aspoň toho, aký by človek chcel byť. Tým, že venujeme extra úsilie výberu správneho oblečenia a hračiek pre naše deti, pomáhame budovať ich osobnosti. Vzdelávame ich v otázkach vkusu a učíme ich, aká je skutočná hodnota vecí. Aj keď si uvedomujeme, že "mainstreamová" detská móda je súčasťou našich každodenných životov, v Alice & Alice chceme ponúknuť alternatívu. To je jeden z dôvodov, prečo v našej ponuke nájdete najmä produkty vyrobené lokálne, udržateľne a ekologicky. Vysoká kvalita materálov je samozrejmosťou.
Sme veľkými fanúšikmi "slow fashion", čo reprezentuje aj výber našich kľúčových dodávateľov vrátane mien ako Little Creative Factory, Motoreta, tinycottons alebo Macarons. Zároveň však aj pozorne sledujeme najnovšie top trendy v detskej móde, a preto v našej ponuke nájdete aj skutočné vychytávky, ako sú napríklad podkolienky od Mini Dressing alebo avantgardné kúsky pre najväčších fajnšmekrov od dvojice newyorských dizajnérov Atsuyo et Akiko.
Pridajte sa teda k nám na dobrodružnej ceste do našej malej Krajiny zázrakov, pohodlne sa usaďte a vychutnajte si zážitok z nakupovania u nás. Dúfame, že Vy, ako aj Vaši malí "trendsetter-i" si to skutočne užijete!